**ადამიანური კაპიტალისმიზნების (Human Capital Program)**

**2025 წლის 3 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.
* საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდესქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შესრულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DRG (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

**ცხრილი N1 - ადამიანური კაპიტალის მიზნების შესრულება**

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2025 წლის მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები: N1.5.1 (სოციალური);N1.5.2 (სოციალური); | ***ადამიანური კაპიტალის პროგრამის N1.5.1 და N1.5.2*** მიზნების ფარგლებში განხორციელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით.ადამიანური კაპიტალის პროგრამის N1.5.2 მიზნის ფარგლებში გრძელდება მუშაობა სოციალურად დაუცველი ოჯახების მონაცემთა ერთიან ბაზაში განაცხადის ელექტრონული ვერსიის შექმნაზე, ინფორმაციული ტექნოლოგიების სააგენტოსთან ერთად. | მიმდინარეობს მუშაობა 1.5.2-ის შესრულების მიზნით | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - სოციალური მომსახურების სააგენტო |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზანი N1.6 (სოციალური დაცვა) | N 1.6 მიზნის ფარგლებში ახალი მეთოდოლოგიის დანერგვისთვის სარეიტინგო ქულის დათვლის სისტემაში, სამინისტროს ინფორმაციული ტექნოლოგიების სააგენტოს (ITA) ინფორმაციით, ე.წ. „ვირტუალური ქულის დათვლასთან დაკავშირებით სამუშაოები ჩატარდა ორ ეტაპად. პირველ ეტაპზე მონაცემთა ბაზაში შეიქმნა ახალი ცხრილები, რომლებშიც ხდება ოჯახის დეკლარაციების კოპირება პერიოდულად, რათა მოხდეს ვირტუალური ქულის დათვლა. მეორე ეტაპისთვის შეიქმნა სპეციალური აპლიკაცია, რომელიც ანახლებს ოჯახის დეკლარაციის მონაცემებს სხვადასხვა ადმინისტრაციული ორგანოებიდან თუ კერძო სამართლის იურიდიული პირებიდან. ბაზაში ორივე პროცედურის გაშვება ხდება მანუალურად. მე-2 ეტაპზე ხდება სარეიტინგო ქულის გადათვლა. მთლიან მონაცემთა ბაზაში არსებულ შინამეურნეობებზე სარეიტინგო ქულა ზემოაღნიშნული პრინციპებით დათვლილია ორჯერ. მიმდინარე წლის პირველ კვარტალში განხორციელდა მონაცემების ტესტირება.  | მიმდინარეობს მუშაობა 1.6-ის შესრულების მიზნით | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა (27 01 08) | ადამიანური კაპიტალის მიზანი N2.4 (დასაქმება) | ***მიზანი 2.4-ის ფარგლებში,*** დასაქმების ხელშეწყობის სახელმწიფო სააგენტომ არაერთი სამუშაო შეხვედრა გამართა მსოფლიო ბანკის წარმომადგენლებთან. ამავდროულად, სააგენტომ გამართა შეხვედრები საფრანგეთის განვითარების სააგენტოსთან (AFD) „ტექნიკური დახმარების, საქართველოს მთავრობისთვის ადამიანური კაპიტალის განვითარების პროგრამის“ ფარგლებში. გამოიკვეთა ძირითადი საკითხები, სადაც შესაძლებელია სააგენტოს მხარდაჭერა. მათ შორის:* მოთხოვნადი უნარების პროგნოზირების მეთოდოლოგიის შემუშავებაში მხარდაჭერა;
* აღნიშნული პროცესისთვის რელევანტური საერთაშორისო ექსპერტის დაქირავების საჭიროება;
* სამოქმედო სტრატეგიის შემუშავება, რომელიც იქნება სტრუქტურულად გამართული.
 | გრძელდება მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური); N3.3.1  (დასაქმება) | ***მიზანი 3.3.1-ის ფარგლებში,*** საანგარიშო პერიოდში აქტიურად მიმდინარეობდა სამუშაო ჯგუფის საქმიანობა, რომელიც მიზნად ისახავს შრომის ბაზრის მართვის საინფორმაციო სისტემის ფუნქციონალის განვითარებასა და სრულყოფას:მიმდინარეობს სამუშაოს მაძიებლის მოდულის ტესტირების პროცესი, რომლის მიზანია ფუნქციონალის სიზუსტის, შესაბამისობისა და ეფექტიანობის შეფასება; გრძელდება მუშაობა სამოქმედო გეგმით გათვალისწინებულ დანარჩენ მოდულებზე, რაც მოიცავს როგორც ტექნიკურ განვითარებას, ისე შინაარსობრივ ოპტიმიზაციასა და მომხმარებელზე მორგებას. | გრძელდება მუშაობა | სსიპ - ინფორმაციული ტექნოლოგიების სააგენტოსსიპ - დასაქმების ხელშეწყობის სახელმწიფო სააგენტო; |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)ჯანმრთელობის დაცვის პროგრამების მართვა (27 01 09)ინფორმაციული ტექნოლოგიების სისტემების განვითარება და მართვა (27 01 10)მოსახლეობის ჯანმრთელობის დაცვა (27 03)სამედიცინო დაწესებულებათა რეაბილიტაცია და აღჭურვა (27 04 01) | ადამიანური კაპიტალის მიზნები N1.2.1 (ჯანდაცვა);N1.2.2 (ჯანდაცვა);N1.3 (ჯანდაცვა); N1.4 (ჯანდაცვა); N2.2 (ჯანდაცვა)N2.3 (ჯანდაცვა)N4.2 (ჯანდაცვა); N4.3 (ჯანდაცვა); | ***ადამიანური კაპიტალის პროგრამის მიზნები N1.2.1 დაN1.2.2*** (დიაგნოზთან შეჭიდული ჯგუფების (DRG) დაფინანსების მოდელის ფუნქციონირება) ფარგლებში, პერინატალური სერვისების ხარისხის გაუმჯობესების მიზნით,  2025 წლის 1 იანვარიდან და შემდგომ პერიოდში დადებული ხელშეკრულების ფარგლებში, თუ დაწესებულებას ხელშეკრულების გაფორმებიდან მე-4 თვეს დაუფიქსირდა მშობიარობათა საერთო რაოდენობაში საკეისრო კვეთების 70%-ზე მეტი, განმახორციელებელი ვალდებულია, მე-5 თვიდან შეუჩეროს მიმწოდებლის სტატუსი.მიმდინარეობს მუშობა გულის თანდაყოლილი (გთმ) მანკის ტარიფების გადახედვაზე. გთმ ინტერნვენციების და ქირურგიული ჩარევების ანაზღაურება ხორცილდება ხელოვნური კოდების მიხედვით. სამართლიანი ტარიფის განსაზღვრის მიზნით გაიმართა სამუშაო შეხვედრა სამედიცინო სექტორის იმ წარმომადგენლებთან, რომლებიც ახორციელებენ აღნიშნული მოსმახურების მიწოდებას: შეგროვდა ყველა საჭირო ინფორმაცია/მონაცემი, როგორც სამინისტროს ელექტრონული ბაზებიდან, აგრეთვე სამედიცინო დაწესებულებებიდან. 2025 წლის 28 მარტიდან საყოველთაო ჯანმრთელობის დაცვის სახელმწიფო პროგრამით გათვალისწინებულ სტაციონარულ სამედიცინო სერვისებზე პროგრამის მოსარგებლეებისთვის დაშვებულ იქნა ე.წ. VIP მომსახურებაზე (აყვანილი ექიმი/ექთანი, არჩეული პალატა/სახარჯი მასალა) თანაგადახდის შესაძლებლობა. აღნიშნული მიდგომა შეამცირებს საყოველთაო ჯანდაცვის პროგრამიდან პაციენტების გაყვანის წილს, რადგან საყოველთაო ჯანდაცვის პროგრამით სარგებლობის პარალელურად, შეიქმნება სათანადო პირობები ექიმის, ექთნის, პალატისა და სამედიცინო ჩარევისას გამოსაყენებელი სახარჯი მასალების პაციენტის სურვილისამებრ არჩევისთვის, მისთვის გაწეული სამედიცინო მომსახურების ხარისხის შემცირების გარეშე.პირველ ეტაპზე, სახსრების სრული ან ნაწილობრივი ჩანაცვლებისათვის, იმპლანტირებადი მოწყობილობის ღირებულების ასანაზღაურებლად, რომელიც განსხვავდება სამედიცინო დაწესებულების მიერ საყოველთაო ჯანდაცვის პროგრამის ფარგლებში მოსარგებლისთვის შეთავაზებული მოწყობილობისგან და აკმაყოფილებს კანონმდებლობით დადგენილ მოთხოვნებს და მისი ღირებულება აღემატება საყოველთაო ჯანდაცვის პროგრამის ფარგლებში გამოყენებული მოწყობილობის საშუალო ღირებულებას არანაკლებ 30%-ით, დაწესდა პროგრამის მოსარგებლის მიერ დამატებით გადასახდელი თანხა. იმპლანტირებად მოწყობილობაზე ზღვრულ მაქსიმალურ ფასებს ადგენს სამინისტრო, სამედიცინო დაწესებულებების მიმართვისა და მათ მიერ მიწოდებული ინფორმაციის საფუძველზე.***ადამიანური კაპიტალის პროგრამის N1.3*** (მიმწოდებლებთან მართული შესვლის შეთანხმების დანერგვა) 2024 წლის ნოემბერში, კომპანიასთან გამართული მოლაპარაკების შედეგად მიღწეულ იქნა შეთანხმება ინოვაციური ფარმაცევტული პროდუქტის (VOXZOGO, Inn:Vosoritide) ფასდაკლებულ ფასად შესყიდვაზე, ორწლიანი მართული შესვლის შეთანხმების ფარგლებში. ხელშეკრულება გაფორმდა სამართლებრივი პროცედურების დასრულებისთანავე, 2025 წლის 10 თებერვალს, სახელმწიფო პროგრამის ფარგლებში მედიკამენტის უწყვეტი უზრუნველყოფის მიზნით. ***ადამიანური კაპიტალის პროგრამის N1.4 მიზნის*** (რეფერენტული ფასების ამოქმედება, შესრულდა 2023 წელს) ფარგლებში საცნობარო ფასების კატალოგი აერთიანებს ფასებს 7091 სამკურნალწამლო საშუალებას 297 INN-ის ქვეშ. სამინისტროს მიერ განხორციელდა უკვე გამოქვეყნებული 7091 ფარმაცევტული პროდუქტის საბითუმო და საცალო რეფერენტული ფასების ხელახალი გადათვლა (გეგმური გადახედვა ხორციელდება წელიწადში ერთხელ). პროცესი მოიცავდა ხელახალ კალკულაციას რეფერენტული ქვეყნების ბაზების განახლების შესაბამისად და ქვეყანაში ახალი დარეგისტრირებული მედიკამენტების დამუშავებას (იმავე აქტიურ ნივთიერებებში რაზეც უკვე გავრცელებულია რეფერენტული ფასები. ვებ გვერდი: https://referenceprice.moh.gov.ge/ui/#/main***ადამიანური კაპიტალის პროგრამის მიზანი N2.2*** (ამბულატორიულ დონეზე სამართავი კლინიკური მდგომარეობებისთვის გზამკვლევები – clinical care pathways) შესრულებულია. დამტკიცებულია ჰიპერტენზიის, დიაბეტისა და გულის უკმარისობის, ფილტვის ქრონიკული ობსტრუქციული დაავადებების, ბრონქული ასთმის, ფსიქიკური ჯანმრთელობის მართვის 19 კლინიკური გზამკვლევი. დასამტკიცებლად მომახდებულია 6 კლინიკური გზამკვლევი ბავშვთა ადრეული განვითარებისა და ფსიქიკური ჯანმრთელობის სერვისებისათვის. ***ადამიანური კაპიტალის პროგრამის N2.3 მიზნის*** (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, ჯანმრთელობის მსოფლიო ორგანიზაციის ტექნიკური მხარდაჭერით მომზადდა ჯანდაცვის სისტემის რეფორმების სამართლებრივი პაკეტი, რომელმაც გაიარა საჯარო კონსულტაციების ეტაპი და გადის სამტკიცების პროცედურებს. პაკეტი მოიცავს: 1) პჯდ სერვისების დაფინანსების ახალი მოდელი - ასაკ-სპეციფიკური კაპიტაციის ტარიფები და შედეგზე დაფუძნებული ანაზღაურების მეთოდოლოგია; 2) პირველადი ჯანმრთელობის დაცვის სისტემისთვის ადამიანური რესურსების განვითარების 2025-2027 წლების სამოქმედო გეგმა; 3) შედეგზე დაფუძნებული ანაზღაურების მეთოდის დანერგვისთვის ინდიკატორების ნაკრები და მათი პასპორტები; 4) ოჯახის ექიმის სამუშაოთა აღწერილობა; 5) პირველად ჯანდაცვაში ექთნის სამუშაოთა აღწერილობა; 6) „ამბულატორიული მომსახურების მიმწოდებლების ელექტრონული სამედიცინო ჩანაწერების ცენტრალური სისტემის (C-EMR) ფუნქციონირებისა და წარმოების წესი.***ადამიანური კაპიტალის პროგრამის მიზანი 4.2*** (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა და პჯდ დაწესებულებების 80%-ის ჩართვა EHR სისტემაში) წარმატებით მიმდინარეობს. გრძელდება პირველადი ჯანდაცვის სერვისების მიმწოდებელთა ჩართვა EHR მოდულში. ჩანაწერების ატვირთვა ხდება პირველადი ჯანდაცვის სერვისის მიმწოდებელთა 79%-ის მიერ. მოცემული მდგომარეობით,EHR სისტემაში მონაცემების წარდგენის 28,033,881 შემთხვევა ფიქსირდება, მათ შორის დაფიქსირებულია გეგმიური და გადაუდებელი ამბულატორიული 18,149,672 შემთხვევა. აღსანიშნავია, რომ მოცემული ჩანაწერები წარდგენილია 1,755 ამბულატორიული სერვისის განმხორციელებელი დაწესებულების მიერ, რომლებიც ახორციელებენ პირველადი ჯანდაცვის მომსახურებას, აქედან 336 ერთეულს გააჩნია მხოლოდ პირველადი ჯანდაცვის დაწესებულების სტატუსი, რომელთაგან დაფიქსირებული ჩანაწერების რაოდენობაა 5,854,480.ჩეხეთის კარიტასის ტექნიკური მხარდაჭერით მომზადდა საინფორმაციო სისტემა, რომელიც საშუალებას იძლევა პაციენტის მოძრაობა სისტემაში სრულად იყოს ასახული და უზრუნველყოფილი იყოს შედეგზე დაფუძნებული დაფინანსებისთვის ე.წ. დეშბორდების სისტემა.***ადამიანური კაპიტალის პროგრამის მიზანი 4.3-ის*** (პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა) 2025 წლის პირველ კვარტალში დაფიქსირდა 228-მდე ტელეკონსულტაცია.ევროკავშირისა და გაეროს სააგენტოების ერთობლივი პროექტის „საქართველოში COVID-19-ის გავრცელების ზემოქმედების შერბილება ტელემედიცინისა და ციფრული ჯანდაცვის გადაწყვეტილებების მეშვეობით“ ფარგლებში, გრძელდება მუშაობა 60 სოფლის პჯდ ამბულატორიის სამედიცინო პერსონალის სასწავლო მასალებზე, რომლებიც აერთიანებს ტრენინგებს თითოეული ციფრული ხელსაწყოსა და პლატფორმისთვის. 2025 წლის 3 თვის მდგომარეობით 110 პჯდ ამბულატორია აღჭურვილია ტელემედიცინის მოწყობილობებით. პროგრამული უზრუნველყოფის ინსტალაციისთანავე სოფლის ექიმებმა ადგილზე გაიარეს ტრენინგი ციფრულ პლატფორმასა და ციფრულ სამედიცინო მოწყობილობებზე.  | შესრულებულია ადამიანური კაპიტალის პროგრამის მიზანი 1.2.1; 1.2.2; 1.3; (პირველი სამიზნე მაჩვენებელი); 2.2 | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება); ადამიანური კაპიტალის მიზნები N3.1.2. (დასაქმება); ადამიანური კაპიტალის მიზნები N3.2 (დასაქმება);  | ***პროგრამის მიზანი N3.1.1.-****ის* ფარგლებში გათვალისწინებული გეგმის შესრულების მიზნით, დასაქმების ხელშეწყობის სახელმწიფო სააგენტო აქტიურად აგრძელებს მუშაობას რეგიონულ სერვის-ცენტრების გახსნასთან დაკავშირებით 2 რეგიონში: იმერეთი და შიდა ქართლი. საოფისე ფართები შერჩეულია გარემოსდაცვითი და სოციალური აუდიტის მოთხოვნების შესაბამისად. რეგიონული სერვის-ცენტრები სრულად აღჭურვილია ინფრასტრუქტურული სტანდარტის შესაბამისად. მიმდინარეობს დაკომპლექტება, რათა დაკმაყოფილდეს საჭირო სპეციალისტების რაოდენობის მინიმალური სტანდარტი. თითოეულ რეგიონს საკუთრებაში ჰყავს ერთი მანქანა.***მიზანი 3.1.2-ის*** ფარგლებში, სოფლად მაცხოვრებლებისთვის, დასაქმების ხელშეწყობის სახელმწიფო სააგენტოს სერვისებსა და პროგრამებზე ხელმისაწვდომობის გაზრდის მიზნით, სააგენტოს მობილური ჯგუფები აგრძელებენ ინტენსიურ შეხვედრებს მუნიციპალიტეტებსა და სოფლებში მცხოვრებ მოსახლეობასთან. მიზნის ფარგლებში, სააგენტო, სოფლად მაცხოვრებელს მომსახურებას აწვდის მობილური ჯგუფების და ასევე მუნიციპალურ დონეზე სააგენტოს წარმომადგენლების მეშვეობით. 2025 წლის 3 თვის განმავლობაში 135-მა (მათ შორის 92 ქალი) სოფლად მაცხოვრებელმა მიიღო სააგენტოს მომსახურება, მათ შორის:* 96 (მათ შორის 65 ქალი) არის სოფლად მცხოვრები სამუშაოს მაძიებელი, რომელმაც პროაქტიულად მიმართა სააგენტოს წარმომადგენლობას და მომსახურება მიიღო მუნიციპალურ დონეზე შემდეგ მუნიციპალიტეტებში: სამტრედია, ხარაგაული, ჩოხატაური, სიღნაღი, ხელვაჩაური. აღნიშნულ მუნიციპალიტეტებში კონსულტანტები დასაქმებული არიან სრულ განაკვეთზე, სოციალური მომსახურების სააგენტოს ოფისში და სამუშაოს მაძიებლებს აწვდის სააგენტოს მომსახურებების სრულ სპექტრს;
* 39 (მათ შორის 27 ქალი) პირი არის ის სამუშაოს მაძიებელი, რომლებიც ესწრებოდნენ მობილური ჯგუფის შეხვედრებს და მობილური ჯგუფების მეშვეობით მიიღეს ინდივიდუალური და სხვა სახის კონსულტაცია.

საანგარიშო პერიოდში, მობილური ჯგუფების მიერ ჯამში ჩატარებულია 12 შეხვედრა, რომელსაც ესწრებოდა 128 სამუშაოს მაძიებელი. ***პროგრამის მიზანი N3.2-ის*** (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში 2025 წლის პირველ კვარტალში 2,224 სამუშაოს მაძიებელი ჩაერთო შრომის ბაზრის აქტიური პოლიტიკის ღონისძიებებში, მათ შორის: ახალგაზრდა - 635, ქალი - 1,463, დევნილი - 209.სააგენტო აქტიურად მუშაობს მოწყვლად ჯგუფებში, დასაქმების ხელშეწყობის სერვისებსა და პროგრამებზე ცნობადობის გაზრდის მიზნით მართავს შეხვედრებს ახალგაზრდებთან უნივერსიტეტებსა და კოლეჯებში, ასევე აქტიურად თანამშრომლობს შშმ პირებთან მომუშავე არასამთავრობო ორგანიზაციებთან.საანგარიშო პერიოდში, მოწყვლადი ჯგუფის მობილიზების მიზნით, განხორციელდა შემდეგი ღონისძიებები:ქალთა საერთაშორისო დღის აღსანიშნავად, დასაქმების ხელშეწყობის სახელმწიფო სააგენტოს ორგანიზებით გაიმართა საინფორმაციო შეხვედრები. შეხვედრები ჩატარდა სააგენტოს 9 რეგიონულ სერვის ცენტრში – ზუგდიდში, ამბროლაურში, ქუთაისში, გორში, ახალციხეში, თელავში, რუსთავში, მარნეულსა და თბილისში. მონაწილეებს მიეწოდათ ინფორმაცია კარიერული განვითარების და დასაქმების ხელშემწყობი რესურსების შესახებ.ასევე, დასაქმების ხელშეწყობის სახელმწიფო სააგენტომ, პროფესიული უნარების სააგენტოსთან თანამშრომლობით, მთელი ქვეყნის მასშტაბით განახორციელა საინფორმაციო კამპანია ახალგაზრდებისათვის. შეხვედრები გაიმართა 10-ზე მეტ ქალაქში, სადაც მონაწილეობა მიიღო 1000-ზე მეტმა მოსწავლემ. მათ შორის განიხილეს შრომის ბაზრის თანამედროვე ტენდენციები და კარიერული განვითარების შესაძლებლობები. | ადამიანური კაპიტალის პროგრამის მიზანი 3.1.1-ს და #3.2.-ის მეორე სამიზნე მაჩვენებლები შესრულებულია. | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;სსიპ - დასაქმების ხელშეწყობის სახელმწიფო სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნებიN1.1.1(განათლება);N1.1.2(განათლება);N2.1.1 (განათლება);N2.1.2 (განათლება); N2.1.6 (განათლება) | ***ადამიანური კაპიტალის პროგრამის (მიზანი N1.1.1)*** შესრულების მიზნით ჩატარდა „სკოლების საჭიროებების“ მრავალკომპონენტიანი კვლევა, რომლის საფუძველზე შემუშავდა ,,ზოგადსაგანმანათლებლო სკოლების დაფინანსების ახალი მოდელის“ პროექტი, რომლის მიზანია ზოგადი განათლების სისტემის დაფინანსების სამართლიანი, გამჭვირვალე, ეფექტიანი სისტემის დანერგვა. ზოგადსაგანმანათლებლო სკოლების დაფინანსების არსებული მოდელის შემუშავების ფარგლებში ცენტრმა ჩაატარა შემდეგი კვლევები და მოამზადა სათანადო ანგარიშები, რომლებიც წარედგინა როგორც საქართველოს განათლების, მეცნიერებისა და ახალგაზრდობის სამინისტროს, ასევე მსოფლიო ბანკს: * ზოგადი განათლების დაფინანსების არსებული მოდელის ანალიზი საერთაშორისო ტენდენციების და პრაქტიკის კონტექსტში.
* ზოგადსაგანმანათლებლო სკოლების დაფინანსების მოდელის შეფასება (შუალედური ანგარიში)
* კლასკომპლექტებში სწავლება: გამოწვევები და მიღწევები მასწავლებლების პერსპექტივიდან
* ადმინისტრაციულად შერწყმული სკოლების მართვა;
* ინკლუზიური განათლება სკოლებში - ძირითადი გამოწვევები და პერსპექტივები;
* სკოლების კომუნალური ხარჯების ანალიზი;
* სასკოლო ქსელების კონცეფცია.

აღნიშნულ კვლევებზე დაყრდნობთ შემუშავდა ,,ზოგადსაგანმანათლებლო სკოლების დაფინანსების ახალი მოდელის“ პროექტი. პროექტი წარედგინა განათლების, მეცნიერებისა და ახალგაზრდობის სამინისტროს და ფინანსთა სამინისტროს. ამჟამად მიმდინაროებს პროექტის საბოლოო დახვეწა.***ადამიანური კაპიტალის პროგრამის (მიზანი N1.1.2)*** ფარგლებში მიმდინარეობს დაფინანსების ახალი მოდელის პილოტირების მოსამზადებელი სამუშაო, საპილოტე სკოლების განსაზღვრა. ***ადამიანური კაპიტალის პროგრამის მიზანი N2.1.2-ის*** ფარგლებში დამტკიცდა ზოგადსაგანმანათლებლო დაწესებულებების ავტორიზაციის საბჭოს ახალი შემადგენლობა.შეირჩა 109 საჯარო სკოლა, რომლებიც 2025 წელს ჩაერთვებიან ავტორიზაციის პროცესში. აღნიშნული სკოლებისათვის მხარდაჭერის მიზნით დაკონტაქტდნენ სპეციალისტები. ამ დროისათვის, მხარდაჭერა გაწეულია 35 საჯარო სკოლისათვის, ხოლო ცენტრში შემოსულია 31 საჯარო სკოლის საავტორიზაციო განაცხადი.***ადამიანური კაპიტალის პროგრამის მიზანი N2.1.6***-ის შესრულების ფარგლებში, ცვლილება შევიდა „ადრეული აღზრდისა და განათლების დაწესებულების ან/და სკოლამდელი აღზრდისა და განათლების დაწესებულების სახით მოქმედი იურიდიული პირების ავტორიზაციის გავლის განრიგისა და კერძო სამართლის იურიდიული პირის ფორმით დაფუძნებული ზოგადსაგანმანათლებლო დაწესებულების მიერ სკოლამდელი აღზრდისა და განათლების პროგრამის/სასკოლო მზაობის პროგრამის განხორციელების უფლების მოპოვების განრიგის დამტკიცების შესახებ“ საქართველოს განათლების, მეცნიერებისა და ახალგაზრდობის მინისტრის 2024 წლის 19 აგვისტოს N988588 ბრძანებაში (N 277114 13/03/2025). „ადრეული აღზრდისა და განათლების ან/და სკოლამდელი აღზრდისა და განათლების დაწესებულების სახით მოქმედი იურიდიული პირების ავტორიზაციის გავლის ადმინისტრაციული წარმოებების 2025 წლის წლიური გეგმის დამტკიცების შესახებ" სსიპ - განათლების ხარისხის განვითარების ეროვნული ცენტრის დირექტორის 2024 წლის 18 სექტემბრის №1157656 ბრძანებაში (N 303124 19/03/2025);განისაზღვრა 2025 წლის ბაღების ავტორიზაციის ადმინისტრაციული წარმოებების გეგმა, რომელშიც DLR მიზნებისთვის გათვალისწინებულია 120 ბაღის ავტორიზაცია.დაწესებულებებისთვის ავტორიზაციის განაცხადების შევსებასთან დაკავშირებით კონსულტაციების ჩასატარებლად აყვანილი იქნა 8 კონსულტანტი. გამოცხადდა კვების დარგში ექსპერტთა კონკურსი. ჩატარდა 3-დღიანი ტრენინგი ექსპერტთა კორპუსის ახალ წევრებთან. | ადამიანური კაპიტალის პროგრამის მიზანი 2.1.1 შესრულებულიამიმდინარეობს მუშაობა მიზანი 1.1.1; 1.1.2; 2.1.2; 2.1.6 შესრულების მიზნით; | სსიპ - განათლების ხარისხის განვითარების ეროვნული ცენტრი;საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01)საჯარო სკოლების კომპიუტერული ტექნიკით და საბუნებისმეტყველო ლაბორატორიებით აღჭურვა (32 02 14 03) | ადამიანური კაპიტალის მიზანი N2.1.3 (განათლება);ადამიანური კაპიტალის მიზნები N4.1 (განათლება); | გამოცდების ეროვნული ცენტრმა განახორციელა სოფლისა და ქალაქის სკოლების კურსდამთავრებულების მიერ ეროვნულ გამოცდებზე მიღებული შედეგების ანალიზი (არსებული სხვაობის გაზომვა).

|  |  |  |  |  |
| --- | --- | --- | --- | --- |
| **საგანი** | **2021** | **2022** | **2023** | **2024** |
| მათემატიკა | 0.3605 | 0.3095 | 0.2821 | 0.2671 |
| ინგლისური | 0.4525 | 0.4501 | 0.4392 | 0.4537 |
| ქიმია | 0.2507 | 0.2664 | 0.168 | 0.1737 |
| ბიოლოგია | 0.2806 | 0.2753 | 0.1682 | 0.2314 |
| **საშუალო** | **0.336** | **0.325** | **0.264** | **0.281** |

განათლების, მეცნიერებისა და ახალგაზრდობის სამინისტრომ შეიმუშავა ინსტრუმენტი, რომელიც ხელს შეუწყობს სოფლად სკოლებს რემედიაციული პროგრამების განხორციელებაში. მოსწავლეების ინდივიდუალურ საჭიროებებზე მორგებული პროგრამები სკოლებს დაეხმარება სასწავლო პროცესში გამოვლენილი პრობლემების, მათ შორის, მოსწავლეთა აკადემიური ჩამორჩენის აღმოფხვრაში. სსიპ საგანმანათლებლო და სამეცნიერო ინფრასტრუქტურის სააგენტოს მიერ სამიზნე სკოლების მესამე ნაკადის (242 სკოლა) აღჭურვის მიზნით შეძენილია 523 პრინტერი (უკვე მოწოდებულია) და მომწოდებელთან ხელშეკრულება გაფორმდა 4000 ლეპტოპის (მოწოდება 1 სექტემბრამდე) შეძენაზე. | გრძელდება მუშაობა ადამიანური კაპიტალის პროგრამის 2.1.3 მიზნის მისაღწევადგრძელდება მუშაობა ადამიანური კაპიტალის პროგრამის 4.1 მიზნის მისაღწევად | განათლების, მეცნიერებისა და ახალგზარდობის სამინისტროსსიპ - შეფასებისა და გამოცდების ეროვნული ცენტრისსიპ - განათლების მართვის საინფორმაციო სისტემასსიპ - საგანმანათლებლო და სამეცნიერო ინფრასტრუქტურის განვითარების სააგენტო; |

**ცხრილი N2 - ადამიანური კაპიტალის მიზნების ბიუჯეტის შესრულების მონაცემები /ათასი ლარი/**

| **პროგრამული კოდი** | **დასახელება** | **2025 წლის წლის დაზუსტებული გეგმა** | **2025 წლის 3 თვის დაზუსტებული გეგმა** | **2025 წლის 3 თვის ფაქტობრივი ხარჯი**  | **ადამიანური კაპიტალის პროგრამის 2025 წლის 3 თვის ფაქტობრივი ხარჯი**  | **ადამიანური კაპიტალის პროგრამის კუმულატიური ფაქტობრივი ხარჯი (17.06.2022 - 31.03.2025)** | **მითითება DLR-ზე** |
| --- | --- | --- | --- | --- | --- | --- | --- |
| 32 01 03 | განათლების ხარისხის განვითარება და მართვა | 7,300.0 | 1,029.0 | 1,104.5 | 125.0 | 3,410.4 | 2.1.1; 2.1.2; 2.1.6 |
| [32 01 06](https://docs.google.com/spreadsheets/d/1cuJ2G6Up2WWiXBZOPCKziy4AYIxpZ1oMqeD2V92Y8xU/edit#gid=1332157422) | საგანმანათლებლო კვლევების ეროვნული ცენტრი | 3,000.0 | 1,295.2 | 1,294.8 | 8.2 | 54.2 | 1.1.1; 1.1.2 |
| 32 02 14 03 | საჯარო სკოლების კომპიუტერული ტექნიკით, საბუნებისმეტყველო ლაბორატორიებითა და ინფორმაციულ ტექნოლოგიებით უზრუნველყოფა | 41,950.0 | 16,244.2 | 16,244.1 | 16,244.1 | 65,404.6 | 4.1; 2.1.1; 2.1.2 |
| 27 01 01 | ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა | 15,535.0 | 3,280.7 | 3,267.1 | 91.0 | 909.2 |  1.2.1; 1.2.2; 1.3; 1.4; 2.2; 2.3; 4.2 |
| 27 01 02 | სამედიცინო საქმიანობის რეგულირების პროგრამა | 8,420.0 | 1,804.8 | 1,787.5 | 0.0 | 0.4 | 1.3; 1.4 |
| 27 01 04 01 | სსიპ - სოციალური მომსახურების სააგენტო (აპარატი) | 26,469.0 | 6,218.3 | 6,140.2 | 0.0 | 0.9 | 1.5.1 |
| 27 01 08 | დასაქმების ხელშეწყობის მომსახურებათა მართვა | 1,825.0 | 200.7 | 196.1 | 14.4 | 224.2 | 3.1.1;3.1.2;3.2 |
| 27 01 09 | ჯანმრთელობის დაცვის პროგრამების მართვა | 5,700.0 | 833.0 | 763.7 | 357.0 | 1,646.0 |  1.2.1; 1.2.2; 1.3 |
| 27 01 10 | ინფორმაციული ტექნოლოგიების სისტემების განვითარება და მართვა | 10,900.0 | 2,565.8 | 2,352.4 | 372.3 | 2,265.0 |  1.2.1; 1.2.2; 1.4; 4.2; 3.3.1 |
| 27 02 02 | მოსახლეობის მიზნობრივი ჯგუფების სოციალური დახმარება | 1,638,900.0 | 408,066.0 | 405,273.9 | 0.0 | 198.4 | 1.5.1 |
| 27 03 01 | მოსახლეობის საყოველთაო ჯანმრთელობის დაცვა | 1,220,000.0 | 396,315.2 | 393,848.2 | 250,420.0 | 1,832,948.3 |  1.2.1; 1.2.2 ; 2.3 |
| 27 03 03 06 | იშვიათი დაავადებების მქონე და მუდმივ ჩანაცვლებით მკურნალობას დაქვემდებარებულ პაციენტთა მკურნალობა  | 55,000.0 | 18,479.7 | 18,479.7 | 3,177.0 | 13,175.4 | 1.3 |
| 27 03 03 07 | პირველადი და გადაუდებელი სამედიცინო დახმარების უზრუნველყოფა | 240,900.0 | 44,273.0 | 43,846.2 | 4.0 | 200.3 | 4.3 |
| 27 03 03 10 | ახალი კორონავირუსული დაავადების - COVID 19-ის მართვა | 0.0 | 0.0 | 0.0 | 0.0 | 69.7 | 1.3; 1.4 |
| 27 04 01 | სამედიცინო დაწესებულებათა რეაბილიტაცია და აღჭურვა  | 60,000.0 | 331.7 | 329.9 | 11.0 | 54.2 | 1.3 |
| 27 05 01 | დასაქმების ხელშეწყობის მომსახურებათა განვითარება | 1,500.0 | 310.3 | 308.0 | 195.7 | 1,523.8 | 3.1.1;3.1.2;3.2 |
| 27 05 02 | სამუშაოს მაძიებელთა პროფესიული კვალიფიკაციის ამაღლება | 5,500.0 | 1,404.0 | 1,400.4 | 374.1 | 8,646.6 | 3.1.1;3.2 |
| 27 05 03 01 | საზოგადოებრივ სამუშაოებზე დასაქმების ხელშეწყობის მართვა | 3,305.0 | 970.0 | 963.4 | 1,365.0 | 4,131.4 | 3.1.1;3.1.2;3.2 |

***შენიშვნა:*** *დანართი მომზადებულია საქართველოს განათლების, მეცნიერებისა და ახალგაზრდობის სამინისტროს და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მიერ წარმოდგენილი ინფორმაციის საფუძველზე*